**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: 30**.03.2020 videokonferencia**

**Prítomní členovia predstavenstva**:

František Fabián - predseda predstavenstva

 Silvia Pilková - členka predstavenstva

Petra Kurhajcová - členka predstavenstva

Monika Ďurajková - členka predstavenstva

**Prítomní členovia dozornej rady**:

Marcela Kulifajová - predsedníčka dozornej rady

Boris Čechvala - člen dozornej rady

Peter Strapák - člen dozornej rady

**Prítomní za CULTUS Ružinov, a.s.:**

Andrea Kozáková - riaditeľ

Richard Bednár - zástupca riaditeľa

Jana Jakubkovič - právnička

**Prizvaní:**

Predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva, aj tentoraz, kvôli bezpečnosti ohľadne šírenie nového koronavírusu, na diaľku cez videokonferenciu. PP oboznámil prítomných s nasledovným navrhovaným programom, o ktorom dal hlasovať:

Program:

1. Kontrola úloh,
2. obchodný plán, fin. plán, plán investícií a plán podujatí (vrátane hodových slávností),
3. projekt BOZP,
4. DPH – p. Meszároš (p. Vargan),
5. distribúcia obedov seniorom,
6. zabezpečenie respirátorov, rukavíc, teplomerov, dezinfekcií príp. iných potrieb,
7. rôzne,
8. termín ďalšieho stretnutia predstavenstva.

Uznesenie: *Predstavenstvo súhlasí s navrhnutým programom zasadnutia členov predstavenstva podľa vyššie uvedeného textu.*

*Hlasovanie:*

*Za: 4*

*Proti: 0*

*Zdržal sa: 0*

**Bod č. 1 Kontrola úloh**

Predstavenstvo skontrolovalo úlohy zadané na posledných 2 stretnutiach predstavenstva. P. riaditeľka zhrnula chystané aktivity v oblasti podujatí, upratovania a údržby a zveľadenia majetku. P. riaditeľka sa plánuje spojiť s p. Varganom ohľadne DPH email: vargan@taxsystems.sk. P. Jakubkovič sa nepodarilo spojiť s Úradom verejného zdravotníctva ohľadne možnosti rekonštrukcie – stavebných prácach v DKR a SDN. P. riaditeľka poslala odpoveď zo Slovak Telekom, a.s..

Uznesenie: *Predstavenstvo žiada p. riaditeľku o úpravu návrhu zmluvy so spoločnosťou Slovak Telekom, a.s., tak, že sa cena prenájmu zvýši o mieru inflácie za posledné tri roky a doba platnosti zmluvy sa zníži z 10 na 3 roky.*

***Úloha č. 30.03.2020 / 1.***

***Zodpovedná p. riaditeľka***

***Termín: v závislosti od protistrany***

*Hlasovanie:*

*Za: 4*

*Proti: 0*

*Zdržal sa: 0*

P. Jakubkovič informovala o tom, že sme zatiaľ neobdržali súhlas vlastníka k rekonštrukcii. Existujú procesné otázky ohľadne podania žiadosti o vydanie stavebného povolenia, resp. podania ohlášky na stavebný úrad – ide o príslušnosť stavebného úradu.

Uznesenie: *Predstavenstvo žiada p. Jakubkovič o zistenie príslušného stavebného úradu a zabezpečenie súhlasu vlastníka k rekonštrukcii.*

**Úloha č.: 03.04.2020 / 4.**

**Zodpovedný: p. právnička**

**Termín: do 3.4.2020 (v závislosti od súčinnosti MÚ)**

Hlasovanie:

Za: 4

Proti: 0

Zdržal sa: 0

Zo stretnutia sa odpojila p. Pilková

**Bod č. 2 Obchodný plán, fin. plán, plán investícií a plán podujatí (vrátane hodových slávností)**

PP predstavil úpravy predmetných plánov a prebehla o nich diskusia.

Uznesenie: *Predstavenstvo súhlasí s upraveným plánom investícií na rok 2020 vo výške 217.000 EUR. Predstavenstvo žiada p. riaditeľku, aby zabezpečila aktualizáciu plánu verejného obstarávania na rok 2020.*

**Úloha č.: 30.03.2020 / 2.**

**Zodpovedná: p. riaditeľka**

**Termín: 03.04.2020**

Hlasovanie:

Za: 3 (p. Fabián, p. Ďurajková, p. Kurhajcová)

Proti: 0

Zdržal sa: 0

Predstavenstvo prerokovalo plán podujatí na rok 2020 a prijalo nasledovné uznesenie.

Uznesenie: *Predstavenstvo súhlasí s predloženým plánom podujatí.*

Hlasovanie:

Za: 3 (p. Fabián, p. Ďurajková, p. Kurhajcová)

Proti: 0

Zdržal sa: 0

Uznesenie: *Predstavenstvo súhlasí s predloženým finančným plánom so zohľadnením prijatých zmien. Predstavenstvo žiada p. riaditeľku o poskytnutie informácie ohľadom pracovného úväzku p. Mikláša a p. Figuru a p. Oráčovej. Predstavenstvo bude následne o týchto zamestnancoch rokovať.*

**Úloha č.: 03.04.2020 / 3.**

**Zodpovedná: p. riaditeľka**

**Termín: do 3.4.2020**

Hlasovanie:

Za: 3 (p. Fabián, p. Ďurajková, p. Kurhajcová)

Proti: 0

Zdržal sa: 0

P. Pilková sa pripojila k stretnutiu predstavenstva.

Predstavenstvo prerokovalo obchodný plán na rok 2020 a prijalo nasledovné uznesenie.

Uznesenie: Predstavenstvo súhlasí s predloženým obchodným plánom so zohľadnením prijatých zmien. Predstavenstvo žiada predsedu predstavenstva, aby zaslal akcionárovi nový obchodný plán na rok 2020 na schválenie.

**Úloha č.: 03.04.2020 / 3.**

**Zodpovedný: predseda predstavenstva**

**Termín: do 3.4.2020**

Hlasovanie:

Za: 4

Proti: 0

Zdržal sa: 0

**Bod č. 3 projekt BOZP**

Výzva na stavebné činnosti je predpripravená, čakáme na projekt na rekonštrukciu elektroinštalácie v DK Ružinov a SD Nivy. Nie je problém s výkonom relevantných stavebných činností, podľa ústneho vyjadrenie Úradu verejného zdravotníctva. P. riaditeľka bude náhliť dodávateľa projektovej dokumentácie, pričom už máme k dispozícii predbežný projekt k nahliadnutiu.

**Bod č. 4 DPH**

PP informoval o priebehu rokovania s p. Meszárošom. Tento bod Predstavenstvo prerokovalo v rámci kontroly úloh – bod č. 1.

**Bod č. 5 distribúciu obedov seniorom**

Výdaj bude vo všetkých 4 DK/SD spoločnosti. Výdaj bude prebiehať skôr vnútri. Dobrovoľníci nebudú chodiť dovnútra, preto budú výdajné miesta v priestoroch vchodov. V každom SD/DK budú 4 ľudia, stále tí istí, ktorí sa budú striedať. Dobrovoľníci vyhlasujú na vlastné riziko, že sa cítia zdraví. Dôraz je na tom, aby sa ľudia stretávali čo najmenej. Spoločnosť bude zvážať do DK/SD obedy a rozdávať ich dobrovoľníkom. PP sa vyjadril, že je správne a férové voči všetkým, zúčastneným, vrátane dobrovoľníkom, aby mali poskytnutú čo najlepšiu možnú ochranu, lebo hrozí nákaza všetkým zúčastneným. P. Kurhajcová sa vyjadrila, že súhlasí so zamestnávaním iba v prípade, že budú mať k dispozícii všetky ochranné pomôcky a budú dodržané všetky bezpečnostné opatrenia v súvislosti so šírením Korona vírusu.

**Bod č. 6 zabezpečenie respirátorov, rukavíc, teplomerov, dezinfekcií príp. iných potrieb**

Tento bod spoločnosť prerokovala. P. riaditeľka bude konať samostatne v rámci schválených finančných limitov a aktuálnych potrieb s dôrazom na ochranu zúčastnených osôb. P. riaditeľka bude priebežne zisťovať možnosti koordinácie a spolupráce s mestskou časťou.

**Bod č. 7 Rôzne**

Spoločnosť obdržala ďalšiu žiadosť o zníženie nájomného.

Uznesenie: *Predstavenstvo bude o týchto žiadostiach rokovať na svojom ďalšom stretnutí.*

Hlasovanie:

Za: 4

Proti: 0

Zdržal sa: 0

**Bod č. 9 Termín ďalšieho stretnutia**

Ďalšie stretnutie predstavenstva bude (online) 06.04.2020 o 10:00.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 31.03. 2020

Zapísal: František Fabián